CELEX: 32020R1667
Language: el
Date: 2020-11-10 00:00:00
Title: Εκτελεστικός κανονισμός (ΕΕ) 2020/1667 της Επιτροπής της 10ης Νοεμβρίου 2020 για την τροποποίηση του εκτελεστικού κανονισμού (ΕΕ) 2020/977 όσον αφορά την περίοδο εφαρμογής των προσωρινών μέτρων σχετικά με τους ελέγχους για την παραγωγή βιολογικών προϊόντων (Κείμενο που παρουσιάζει ενδιαφέρον για τον ΕΟΧ)

11.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 377/5
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1667 ΤΗΣ ΕΠΙΤΡΟΠΗΣ
         της 10ης Νοεμβρίου 2020
         για την τροποποίηση του εκτελεστικού κανονισμού (ΕΕ) 2020/977 όσον αφορά την περίοδο εφαρμογής των προσωρινών μέτρων σχετικά με τους ελέγχους για την παραγωγή βιολογικών προϊόντων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 28 παράγραφος 6, το άρθρο 30 παράγραφος 2 τρίτο εδάφιο και το άρθρο 38 στοιχεία γ), δ) και ε),
         Εκτιμώντας τα ακόλουθα:
         
                     (1)
                  
                  
                     Η πανδημία COVID-19 και οι εκτεταμένοι περιορισμοί στις μετακινήσεις, που έχουν τεθεί σε εφαρμογή στα κράτη μέλη και σε τρίτες χώρες υπό τη μορφή εθνικών μέτρων, αποτελούν μια εξαιρετική και άνευ προηγουμένου πρόκληση για τα κράτη μέλη και τις επιχειρήσεις σε ό,τι αφορά τη διενέργεια των ελέγχων που προβλέπονται στον κανονισμό (ΕΚ) αριθ. 834/2007 και στους κανονισμούς (ΕΚ) αριθ. 889/2008 (2) και (ΕΚ) αριθ. 1235/2008 (3) της Επιτροπής.
                  
               
                     (2)
                  
                  
                     Για την αντιμετώπιση των ειδικών περιστάσεων λόγω της συνεχιζόμενης κρίσης που συνδέεται με την πανδημία COVID-19, ο εκτελεστικός κανονισμός (ΕΕ) 2020/977 της Επιτροπής (4) επιτρέπει στα κράτη μέλη να εφαρμόζουν προσωρινά μέτρα κατά παρέκκλιση από τους κανονισμούς (ΕΚ) αριθ. 889/2008 και (ΕΚ) αριθ. 1235/2008 σε σχέση με το σύστημα ελέγχου για την παραγωγή βιολογικών προϊόντων και ορισμένες διαδικασίες που προβλέπονται στο σύστημα TRACES (Trade Control and Expert System).
                  
               
                     (3)
                  
                  
                     Τα κράτη μέλη έχουν ενημερώσει την Επιτροπή ότι, λόγω της κρίσης που συνδέεται με την πανδημία COVID-19, ορισμένες σοβαρές διαταραχές στη λειτουργία των συστημάτων ελέγχου τους στον τομέα της βιολογικής παραγωγής θα συνεχιστούν και μετά τις 30 Σεπτεμβρίου 2020. Προκειμένου να αντιμετωπιστούν οι εν λόγω διαταραχές, η περίοδος εφαρμογής του εκτελεστικού κανονισμού (ΕΕ) 2020/977 θα πρέπει να παραταθεί.
                  
               
                     (4)
                  
                  
                     Όσον αφορά τους επίσημους ελέγχους και τις άλλες επίσημες δραστηριότητες που εμπίπτουν στο πεδίο εφαρμογής του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου (5), ο εκτελεστικός κανονισμός (ΕΕ) 2020/466 της Επιτροπής (6) επιτρέπει στα κράτη μέλη να εφαρμόζουν προσωρινά μέτρα για τον περιορισμό των κινδύνων για την υγεία των ανθρώπων, των ζώων και των φυτών και για την καλή μεταχείριση των ζώων στο πλαίσιο της συγκεκριμένης κατάστασης που συνδέεται με την πανδημία COVID-19 έως την 1η Φεβρουαρίου 2021. Ως εκ τούτου, οι παρεκκλίσεις που προβλέπονται στον εκτελεστικό κανονισμό (ΕΕ) 2020/977 θα πρέπει επίσης να συνεχίσουν να ισχύουν έως την εν λόγω ημερομηνία. Ωστόσο, τα ελάχιστα ποσοστά σχετικά με τον αριθμό των δειγμάτων, τις συμπληρωματικές τυχαίες επισκέψεις ελέγχου και τις αιφνιδιαστικές επιθεωρήσεις και επισκέψεις, όπως ορίζονται στο άρθρο 1 παράγραφοι 3, 5 και 6 του εκτελεστικού κανονισμού (ΕΕ) 2020/977, υπολογίζονται σε ετήσια βάση. Κατ’ επέκταση, η λήξη της εφαρμογής των εν λόγω παρεκκλίσεων δεν θα πρέπει να τροποποιηθεί.
                  
               
                     (5)
                  
                  
                     Συνεπώς, ο εκτελεστικός κανονισμός (ΕΕ) 2020/977 θα πρέπει να τροποποιηθεί αναλόγως.
                  
               
                     (6)
                  
                  
                     Είναι αναγκαίο να μην διαταραχθεί η εφαρμογή των διατάξεων του εκτελεστικού κανονισμού (ΕΕ) 2020/977, που παρατείνεται με τον παρόντα κανονισμό. Ως εκ τούτου, είναι σκόπιμο να προβλεφθεί η αναδρομική εφαρμογή του παρόντος κανονισμού από την 1η Οκτωβρίου 2020.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2020/977 τροποποιείται ως εξής:
            
                        (1)
                     
                     
                        Στο άρθρο 1 παράγραφος 7, η ημερομηνία «30 Σεπτεμβρίου 2020» αντικαθίσταται από την ημερομηνία «1η Φεβρουαρίου 2021»·
                     
                  
                        (2)
                     
                     
                        Το άρθρο 3 τροποποιείται ως εξής:
                        
                                    α)
                                 
                                 
                                    στο δεύτερο και στο πέμπτο εδάφιο, η ημερομηνία «30 Σεπτεμβρίου 2020» αντικαθίσταται από την ημερομηνία «1η Φεβρουαρίου 2021»·
                                 
                              
                                    β)
                                 
                                 
                                    στο τρίτο εδάφιο, η ημερομηνία «31η Δεκεμβρίου 2020» αντικαθίσταται από την ημερομηνία «1η Φεβρουαρίου 2021».
                                 
                              
                  
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Οκτωβρίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Νοεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 189 της 20.7.2007, σ. 1.
         
            (2)  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).
         
            (3)  Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25).
         
            (4)  Εκτελεστικός κανονισμός (ΕΕ) 2020/977 της Επιτροπής, της 7ης Ιουλίου 2020, για παρέκκλιση από τους κανονισμούς (ΕΚ) αριθ. 889/2008 και (ΕΚ) αριθ. 1235/2008 όσον αφορά τους ελέγχους για την παραγωγή βιολογικών προϊόντων λόγω της πανδημίας COVID-19 (ΕΕ L 217 της 8.7.2020, σ. 1).
         
            (5)  Κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (ΕΕ L 95 της 7.4.2017, σ. 1).
         
            (6)  Εκτελεστικός κανονισμός (ΕΕ) 2020/466 της Επιτροπής, της 30ής Μαρτίου 2020, σχετικά με προσωρινά μέτρα για τον περιορισμό των κινδύνων για την υγεία των ανθρώπων, των ζώων και των φυτών και την καλή μεταχείριση των ζώων κατά τη διάρκεια ορισμένων σοβαρών διαταράξεων στα συστήματα ελέγχων των κρατών μελών λόγω της νόσου που προκαλείται από τον κοροναϊό (COVID-19) (ΕΕ L 98 της 31.3.2020, σ. 30).